b"\n_START_ARTICLE_\nCarlo Carafa\n_START_SECTION_\nFamiliebakgrunn\n_START_PARAGRAPH_\nHan var nev\xc3\xb8 til pave Paul IV (1555\xe2\x80\x931559). Andre kardinaler i samme slekt var Filippo Carafa della Serra (kreert 1378), Oliviero Carafa (1467), Diomede Carafa (1555), Alfonso Carafa (1557), Antonio Carafa (1568), Decio Carafa (1611), Pier Luigi Carafa (1645), Carlo Carafa della Spina (1664), Fortunato Ilario Carafa della Spina (1686), Pierluigi Carafa (1728), Francesco Carafa della Spina di Traetto (1773), Marino Carafa di Belvedere (1801) og Domenico Carafa della Spina di Traetto (1844).\n_START_SECTION_\nMilit\xc3\xa6r\n_START_PARAGRAPH_\nHan gikk i ung alder inn i det milit\xc3\xa6re, som han hadde en dragning mot, og kjempet under markgreven av Vasto i Lombardia og Piemonte, og under hertug Ottavio Farnese av Parma i Flandern og Tyskland. Senere br\xc3\xb8t han med de spanske styrker og sluttet seg til Pietro Strozzis styrker og kjempet i krigen mot Siena. _NEWLINE_Men s\xc3\xa5 snart hans onkel ble valgt til pave i 1555, tr\xc3\xa5dte han selv inn i den klerikale stand.\n_START_SECTION_\nKardinal\n_START_PARAGRAPH_\nHan ble utnevnt til kardinal i juni 1555 av pave Paul IV og ble hans kardinalnepote. Han ble aldri ordinert, mottok heller ikke de lavere vigsler. _NEWLINE_Han delte sin onkels motstand mot spanjolene og dro to ganger til Frankrike for \xc3\xa5 forhandle med kong Karl II. Kongen av Frankrike gjorde ham til administrator av bisped\xc3\xb8mmet Cominges, noe paven approberte til tross for de to spanske kardinalers motstand. I 1556 br\xc3\xb8t det ut krig mot spanjolene, meg kardinal Carafa dro \xc3\xa5ret etter til Madrid p\xc3\xa5 pavens vegne og fikk fremforhandlet en fredsavtale._NEWLINE_Etter sin retur fra Madrid i 1557 regjerte han og hans br\xc3\xb8dre s\xc3\xa5 tyrannisk at paven relegerte ham til forskjellige steder: I 1559 ble han sendt til Civitalavini, og derfra til Marino. _NEWLINE_Han deltok ved konklavet 1559 som valgte Pius IV. Rett etter konklavet ble han og tre andre arrestert og fengslet i Castel Sant'Angelo. Han ble funnet skyldig i en rekke forbrytelser fra drap til heresi, og d\xc3\xb8mt til d\xc3\xb8den. Kardinalen ble strupet ihjel, de tre andre halshogd."